प्रस्तुत उपन्यास की उक्त घटना स्त्री के दो रूपों से हमारा साक्षात्कार कराती है। पहले रूप में वह हमें एक ऐसी स्त्री लगती है, जो जेल में अपने ऊपर हुए दैहिक अत्याचार (बलात्कार) के विरोध स्वरूप अपने उस बच्चे को छोड़कर चली जाती है, जो उसकी इच्छा के विपरीत उस पर थोप दिया जाता है। जबकि दूसरे रूप में वह, हमें एक ऐसी स़्त्री लगती है जिसके लिए एक माँ का अपने बच्चे के प्रति होने वाला ममत्व ही सर्वोपरि है। यह स़्त्री मैना है, जो जरूरत पड़ने पर अन्याय-अत्याचार की खिलाफत भी करती है और परिस्थिति की माँग के अनुसार अपना सारा अभिमान-आक्रोश त्यागकर अपनों को अपनाने के लिए आगे भी आती है।